钦定古今图书集成/明伦汇编/闺媛典/第024卷 > 黄堂妻俞氏
## 钦定古今图书集成/明伦汇编/闺媛典/第024卷 > 黄堂妻俞氏

按《赣州府志》：“俞氏，赠祠部郎黄堂之妻，宪副大节之
母也。俞氏生贵族，幼随父宦邸，父口授以书，辄通大
义。年十五为新妇，即能顺适舅姑意，内外事罔不周
给。舅姑喜曰：‘吾儿系独，子且孱，今得良内助，吾二人
无忧矣’。已而再免，身俱不育，则从臾纳妾。堂谓妇少，
方屡孕，姑待之，俞氏不谓然，亟为置妾，陆年尚未及”
笄也。寻生子，未几而子母俱殒，又为更置妾。姚舅患
迵风，姑患乳痈，皆奇疾。时堂为诸生，忧迷不知所出。
俞氏代秉家政，供修药饵，朝夕舅姑侧。姑痈溃，腥秽
不可近，俞侍若弗闻，湔涤傅药，三年如一日。舅先姑
五月卒，姑继之，周旋两丧，拮据佐夫不逮。舅没时，呼
天祝孝妇产佳儿以报。自后，俞连举二男子，姚已先
举子，比再举子而姚卒。俞子之如己子，分产亦如之。
日惟督次子大节学，晚见大节成进士。及大节告归
省，久之未有行意。俞趋之曰：“奈何以老妇故，忘君恩？”
比拜博士，甫三月，而俞卒。初赠孺人，覃恩加赠安人。